CELEX: 32016D0829
Language: et
Date: 2016-05-12 00:00:00
Title: Nõukogu otsus (Euratom) 2016/829, 12. mai 2016, millega kiidetakse heaks partnerlus- ja koostöölepingu (millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahel) protokolli (et võtta arvesse Horvaatia Vabariigi ühinemist Euroopa Liiduga) sõlmimine Euroopa Komisjoni poolt Euroopa Aatomienergiaühenduse nimel

27.5.2016   
            
            
               ET
            
            
               Euroopa Liidu Teataja
            
            
               L 140/3
            
         NÕUKOGU OTSUS (Euratom) 2016/829,
   12. mai 2016,
   millega kiidetakse heaks partnerlus- ja koostöölepingu (millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahel) protokolli (et võtta arvesse Horvaatia Vabariigi ühinemist Euroopa Liiduga) sõlmimine Euroopa Komisjoni poolt Euroopa Aatomienergiaühenduse nimel
   EUROOPA LIIDU NÕUKOGU,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Komisjoni soovitust
   ning arvestades järgmist:
   
               (1)
            
            
               2011. aasta ühinemisakti artikli 6 lõike 2 kohaselt tuleb Horvaatia Vabariigi ühinemine liikmesriikide ja liidu poolt kolmandate riikidega või rahvusvaheliste organisatsioonidega allkirjastatud või sõlmitud lepinguga leppida kokku nimetatud lepingu protokolliga. Selle artikli kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomase kolmanda riigi vahel.
            
         
               (2)
            
            
               14. septembril 2012 volitas nõukogu komisjoni alustama läbirääkimisi liidu või liidu ja selle liikmesriikide poolt ühe või mitme kolmanda riigi või rahvusvahelise organisatsiooniga allkirjastatud või sõlmitud lepingu kohandamise üle seoses Horvaatia Vabariigi ühinemisega liiduga.
            
         
               (3)
            
            
               Läbirääkimised Tadžikistani Vabariigiga lõppesid edukalt ning partnerlus- ja koostöölepingu (millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahel) (1) protokoll, et võtta arvesse Horvaatia Vabariigi ühinemist liiduga („protokoll“), parafeeriti.
            
         
               (4)
            
            
               Protokolli allakirjutamine ja sõlmimine toimub eraldi menetluse korras seoses liidu ja selle liikmesriikide pädevusse kuuluvate küsimustega.
            
         
               (5)
            
            
               Protokolli sõlmimine komisjoni poolt Euroopa Aatomienergiaühenduse pädevusse kuuluvates küsimustes tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks partnerlus- ja koostöölepingu (millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahel) protokolli (et võtta arvesse Horvaatia Vabariigi ühinemist Euroopa Liiduga) (2) sõlmimine Euroopa Komisjoni poolt Euroopa Aatomienergiaühenduse nimel.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 12. mai 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 350, 29.12.2009, lk 3.
   
      (2)  Protokolli tekst on lisatud otsusele partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahel) protokolli (millega võetakse arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel sõlmimise kohta.